‘‘సుకుమార్ దగ్గర చాలా ఐడియాలుంటాయి. వాటితో చిన్న సినిమాలు నిర్మిస్తానని ఏడేళ్ల క్రితమే చెప్పారు. అలా కుదురుతుందా అనడిగా. నాకు ఆ ఆలోచన ఉందని చెప్పారు. డైరెక్టర్గా యాక్టివ్గా ఉంటూనే ‘కుమారి 21ఎఫ్’ తీసి పెద్ద విజయం సాధించారు. అతని సినిమా అంటే నాకు నా సినిమాతో సమానం. దర్శకుడిగానే కాక నిర్మాతగా కూడా అతని సక్సెస్ చూస్తుంటే గర్వంగా ఉంది. ఆగస్ట్ 4న విడుదలవుతున్న ఈ చిత్రాన్ని ప్రేక్షకులు ఆదరించాలి’’ అని అల్లు అర్జున్ అన్నారు. అశోక్, ఈషా జంటగా హరిప్రసాద్ దర్శకత్వం వహించిన చిత్రం ‘దర్శకుడు’. సుకుమార్ రైటింగ్స్ పతాకంపై విజయ్కుమార్, థామ్సరెడ్డి ఆదూరి, రవిచంద్ర సత్తిలతో కలిసి సుకుమార్ నిర్మించిన చిత్రమిది. శనివారం హైదరాబాద్లో జరిగిన ప్రీ రిలీజ్ కార్యక్రమానికి అల్లు అర్జున్ అతిథిగా హాజరై యూనిట్కి శుభాకాంక్షలు తెలిపారు. దర్శకుడు మాట్లాడుతూ ‘‘పెళ్లికి ముందు సుకుమార్కి ఓ ప్రేమకథ ఉండేది. ఆ అమ్మాయికి సినిమాల గురించి అంతగా తెలీదు. డైరెక్టర్ అంటే ఏం చేస్తాడని సుకుమార్ని అడిగితే తను భయపడి ఆమెని లవర్గా ఉంచితే ఇంకెన్ని అనుమానాలు వస్తాయోనని తాళికట్టి భార్యను చేసేసుకున్నాడు. ఆ ఒక్క సీన్ని సుకుమార్ జీవితం నుంచి తీసుకున్నాం ఈ సినిమాలో పెట్టాం. అంతకుమించి ఏ దర్శకుడి జీవితాన్ని కాపీ కొట్టలేదు’’ అని అన్నారు. ‘‘జక్కా హరిప్రసాద్ ఆలోచన నుంచి వచ్చిన కథ ఇది. నాకు తోడుగా దిల్ రాజుగారు కూడా కలిసి సినిమాను విడుదల చేయడం ఆనందంగా ఉంది’’ అని సుకుమార్ తెలిపారు.
‘‘sukumar daggara chala idealuntayi. vaatitho chinna cinimaalu nirmistaanani edella kritame cheppaaru. alaa kudurutunda anadigaa. naaku aa aalochana undani cheppaaru. directorga activega untoone ‘kumari 21ef’ teesi pedda vijayam saadhinchaaru. athani sinima ante naaku naa sinimaatho samanam. darsakudigaane kaaka nirmaatagaa kuudaa athani suxes chustunte garvamgaa undi. august 4na vidudalavutunna ee chitraanni prekshakulu aadarinchaali’’ ani allu arjun annaru. ashok, eeshaa jantagaa hariprasad darsakatvam vahinchina chitram ‘darsakudu’. sukumar raitings pataakampai vijaykumar, thamsareddy aaduuri, ravichandra sattilatoe kalisi sukumar nirminchina chitramidi. sanivaaram hyderabadlo jarigina pree rillees kaaryakramaaniki allu arjun atithigaa hajarai unitki subhaakaankshalu telipaaru. darsakudu maatlaadutuu ‘‘pelliki mundu sukumarki oo premakatha undedi. aa ammayiki cinimala gurinchi antagaa teleedu. director ante yem chestadani sukumarni adigithe tanu bhayapadi aameni lavarga unchithe inkenni anumaanaalu vastaayonani talikatti bhaaryanu chesesukunnadu. aa okka seenni sukumar jeevitam nunchi teesukunnam ee cinemalo pettam. antakuminchi e darsakudi jeevitaanni kaapi kottaledu’’ ani annaru. ‘‘jakka hariprasad aalochana nunchi vachina katha idhi. naaku thodugaa dil rajugaru kuudaa kalisi sinimaanu vidudala cheyadam aanandamgaa undi’’ ani sukumar telipaaru.